Diari Oficial de la Generalitat Valenciana


Sumari del DOGV 4236, del 25-04-2002 (2002/4058)

Informació pública del programa d'actuació integrada del sector MR.2 La Marina del Pla General d'Elx.
-----------------------------------------------------------------------------------------------------

### Dades del document

Número de DOGV
:   4236

Data del DOGV
:   25-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4058


Organisme emissor
:   Procumasa, SA

Tipus de document
:   Anunci

Informació pública del programa d'actuació integrada del sector MR.2 La Marina del Pla General d'Elx. [2002/M4058]
  
Mitjançant aquest edicte s'anuncia l'obertura d'un període d'informació pública de 20 dies, comptats a partir del dia següent a la publicació en el Diari Oficial de la Generalitat Valenciana, de la documentació per a la tramitació d'una alternativa tècnica corresponent al desenvolupament d'un programa d'actuació integrada per a l'execució del sector MR 2 La Marina del Pla General d'Elx (Alacant), promogut per la mercantil Procumasa, SA.
  
La documentació presentada consisteix en:
  
1. Memòria d'alternativa tècnica.
  
2. Pla parcial del sector.
  
3. Avantprojecte d'urbanització.
  
La documentació esmentada estarà a la vista durant els períodes d'exposició indicats en la Notaria del senyor Manuel Ferrer Gómez, a Elx, carrer de Blas Valero, número 17, de 10.00 a 14.00 hores, de dilluns a divendres, així com a les dependències de l'Ajuntament d'Elx.
  
S'avisa que, en el termini de 20 dies comptats des de la publicació de l'últim anunci, qualsevol persona podrà comparéixer en la notaria abans indicada per a obtindre còpia de l'acta notarial de protocol·lització o sol·licitar l'exhibició d'aquesta, així com presentar al·legacions i/o alternatives tècniques que pretenguen competir amb l'exposada al públic. Igualment, es fa constar la possibilitat de consultar durant el mateix termini en l'ajuntament les actuacions derivades de la documentació que hi ha depositada en aquest i de presentar-hi, per a la incorporació a aquestes, tant al·legacions com alternatives tècniques, així com proposicions juridicoeconòmiques per a executar qualsevol de les alternatives, tot això segons el que disposen els articles 46 i 48 de la Llei 6/1994, de la Generalitat Valenciana, Reguladora de l'Activitat Urbanística (LRAU).
  
Les proposicions juridicoeconòmiques es presentaran en el registre general de l'ajuntament en plica tancada, en els cinc dies hàbils següents des del venciment del termini anterior, amb la documentació que estableixen els apartats C) i D) de l'article 32 de l'esmentada LRAU. L'acte d'obertura de pliques tindrà lloc en l'ajuntament el dia següent hàbil a la conclusió del termini per a presentar-les.
  
Durant els 10 dies següents a l'obertura de pliques, totes les actuacions estaran a la vista per a la seua consulta i al·legacions, abans de l'aprovació del programa i l'adjudicació de la seua execució.
  
Finalment, aquest anunci compleix la funció de notificació per edictes, de conformitat amb el que estableix l'article 59.4 de la Llei 30/1992, respecte dels propietaris de parcel·les la titularitat i/o domicili dels quals, a efectes de notificació, es desconeix; es fa constar la seua identificació segons les dades del padró de l'impost sobre béns immobles (IBI), corresponents a aquells les parcel·les dels quals estan afectades per l'actuació urbanística: